Εκτός Λίστας

Το Εκτός Λίστας είναι μια Αυστραλιανή δραματική παιδική σειρά επιστημονικής φαντασίας. Η σειρά ακολουθεί την ιστορία δύο δωδεκάχρονων διδύμων, τον Νρου και τον Καλ Σάρμα, που συνεργάζονται με μια παρέα παιδιών ανταρτών, που κρύβονται στους υπονόμους, για να σταματήσουν τις κυβερνήσεις από το να επιβάλλουν έλεγχο στα παιδιά όλου του κόσμου.Παραγωγοί της σειράς είναι οι Πόλυ Στάνιφορντ και Έντζι Φίλντερ. Είναι εκτελεστική παραγωγή των Τζάστιν Φλιν, Λίμπη Ντόριτι, Κάρλα ντε Γιανγκ. Δημιουργός είναι η Τζάστιν Φλιν. Η σειρά σκηνοθετήθηκε από τους Ρης Γκραμ, Τζάστιν Φλιν, Νιλ Σάρμα, Νικ Βέρσο, Λούση Γκάφι, Ρεμπέκα Ο 'Μπράιαν. Σεναριογραφήθηκε από τους Μιθίλα Γκούπτα, Τίμοθη Λι, Τρίστραμ Μπάουμπερ, Κρις Κανζ, Γκρεγκ Γουότερς, Τζέιν Άλεν, Ρης Γκραμ, Νίκολας Μπράουν, Νατίσα Σομασάουνταραμ. Είναι παραγωγή της Aquarius Films και το Netflix έχει αποκτήσει παγκόσμια δικαιώματα και εκτός Αυστραλίας. Από τον Φεβρουάριο του 2021 η σειρά ούτε έχει ακυρωθεί επίσημα από το Netflix ούτε έχει ανανεωθεί για δεύτερη σεζόν.

 Η σειρά ακολουθεί την ιστορία δύο δωδεκάχρονων ολόιδιων διδύμων που ανακαλύπτουν ότι μια εταιρεία μαζί με την κυβέρνηση παρακολουθεί κρυφά και ελέγχει τα παιδιά της Αυστραλίας. Γίνεται μέσω ηλεκτρονικών συσκευών παρακολούθησης που είναι εγκατεστημένες στην επιχείρηση "Παγκόσμιο πρόγραμμα πρωτοβουλίας για παιδιά". Όταν οι δίδυμοι ανακαλύπτουν ότι το πρόγραμμα είναι ένα μεγάλο ψέμα, ενώνονται με μια ομάδα υπόγειων ανταρτών, οι οποίοι αυτοαποκαλούνται ως «Οι Εκτός Λίστας», για να σταματήσουν την ισχυρή και κακή εταιρία να αποκτήσει τον έλεγχο των παιδιών όλου του κόσμου. Πρέπει να σταματήσουν τις πονηρές αρχές από το να δημιουργήσουν έναν στρατό νέων παιδιών που θα μπορούν να χειριστούν για να υπηρετήσουν τους πλουσιότερους της κοινωνίας. Ο Βεντ Ράο ως Κάλπεν "Καλ" Σάρμα, ένα έφηβο αγόρι που πηγαίνει γυμνάσιο και είναι ο δίδυμος αδελφός του Ντρούπαλ Σάρμα. Πήρε τη θέση του αδελφού του σε ένα «οδοντιατρικό ραντεβού» στο σχολείο και κατέληξε με δύο εμφυτεύματα. Αυτός και ο Ντρου ανακαλύπτουν ένα θανατηφόρο μυστικό για την Πρωτοβουλία παγκόσμιο παιδί και πρέπει να συνεργαστούν για να τα καταργήσουν πριν χαθούν όλα. Αν και ο Καλ μπορεί να μην είναι τόσο έξυπνος όσο ο Ντρου, είναι πολύ αθλητικός και στρατηγικός. Ο Καλ επίσης αποδεικνύεται εξαιρετικά γενναίος και πιστός. Ωστόσο, μετά την εμφύτευση του Καλ, η προσωπικότητά του αρχίζει σιγά σιγά να αλλάζει καθώς αρχίζει να χειραγωγείται από τον Όμιλο Ινφίνιτ και την Ρίγκαν, χάνοντας τα συναισθήματά του για τους ανθρώπους. Επειδή ο Καλ έλαβε δύο εμφυτεύματα, απέκτησε διπλή ικανότητα σε σύγκριση με τους συμμαθητές του. Ο Βρουντ Ράο ως Ντρούπαντ "Ντρου" Σάρμα, ο δίδυμος αδελφός του Κάλπεν (Καλ) Σάρμα. Πηγαίνει γυμνάσιο όπως ο αδελφός του και είναι πολύ έξυπνος. Ξέρει προγραμματισμό. Όταν η Κιμάρα κρύβει ένα μυστικό μήνυμα στο βίντεό της για να βρει άλλα παιδιά Εκτός Λίστας, το καταλαβαίνει γρήγορα χρησιμοποιώντας το σκοτεινό ιστό. Λόγω των φόβων του για τους οδοντιάτρους, ζήτησε από τον αδερφό του να πάει στη θέση του και λόγω αυτού δεν έχει εμφύτευμα, οπότε του λείπουν ορισμένες βελτιωμένες ικανότητες που έχουν ο αδελφός του και άλλοι συμμαθητές του. Η Μία Μάντεν ως Κιμάρα, μια streamer που της αρέσει να δημοσιεύει περιεχόμενο παιχνιδιού για όλους τους θεατές της. Είναι επίσης μέρος των "Εκτός Λίστας". Λόγω του ότι είναι διάσημη, τα άλλα μέλη της Εκτός Λίστας την αναγκάζουν να κρυφτεί κατά τη διάρκεια ορισμένων σχεδίων και να σπάσει το τηλέφωνό της, για να κρατήσει την τοποθεσία τους μυστική από τον Όμιλο Ινφίνιτι. Ο Ντρου αποδεικνύεται επίσης ότι είναι λάτρης της. Η Άμπιγκελ Αντριάνο ως Ρόουζ, ένα ασιατικό κορίτσι που είναι ένα από τα παιδιά Εκτός Λίστας που συνεργάζονται με τους δίδυμους Καλ και Ντρου Σάρμα για να σταματίσουν την πρωτοβουλία Παγκόσμιο παιδί και να δώσουν τέλος στα κακά τους σχέδια. Ο Νία Κόφι ως Τζέικομπ, ένας έφηβος που είναι ένα από τα παιδιά που δεν έχουν καταχωριστεί. Είναι πολύ μεγάλος οπαδός του ποδοσφαίρου και υποστηρίζει την ίδια ομάδα με τον Καλ. Έλαβε μόλυνση αφού ο Καλ τον χτύπησε όταν, μαζί με άλλα παιδιά Εκτός Λίστας, επιτέθηκαν στον Ντρου φοβούμενοι ότι τα αδέλφια μπορεί να έχουν σταλεί από τον Όμιλο Ινφίνιτι και έπρεπε να αντιμετωπιστεί από τη θεία Μπουά. Η Τζιν Χίντσλιφ ως Τζέμα, ένα πολύ ευγενικό και γενναίο κορίτσι που μεγάλωσε σε ένα αγρόκτημα και νοιάζεται πολύ για τους φίλους της και τους άλλους. Είναι επίσης μέρος των Εκτός Λίστας επειδή δεν εμφυτεύτηκε επειδή έπρεπε να βοηθήσει στο αγρόκτημα του πατέρα της. Ο Ζάκερι Γουάν ως Τζάο, ένας Κινέζος μαθητής ανταλλαγής μαθητών που είναι πολύ έξυπνος. Δεν πήρε το εμφύτευμα και αντ 'αυτού το φοράει σε ένα κρεμαστό κόσμημα στο κολιέ του, έτσι ώστε να μην μπορεί να τον βρει η πρωτοβουλία Παγκόσμιο Παιδί. Ο Τζάο εμφανίζεται για πρώτη φορά στο Επεισόδιο Έξι και εμφανίστηκε ως σύμμαχος με τους Εκτός Λίστας καθώς ο ίδιος είναι Εκτός Λίστας. Έμεινε στο σπίτι του Ντρου και του Καλ. Η Κέιτ Μπαξ ως Έμμα Έινσγουορθ, μία από τις κύριες ανταγωνίστριες και ηγέτης του αυστραλιανού κλάδου του Ομίλου Ινφίνιτι. Ήταν επίσης ηγέτης του αυστραλιανού υποκαταστήματος της Πρωτοβουλίας Παγκόσμιο Παιδί, μια κάλυψη του Ομίλου Ινφίνιτι. Η Σάμπα Ζέιντι Άμπντι ως Ντάντη, γιαγιά του Καλ και του Ντρου και επικεφαλής της οικογένειας Σάρμα που εκτιμά τις ινδικές παραδόσεις. Η Άβισμα Λοχίθ ως Βίντια Σάρμα, μεγαλύτερη αδελφή του Ντρου και του Καλ Σάρμα. Η Άνναμπελ Γουλφ ως Ρίγκαν Χόλκροφτ, Συμμαθήτρια των "Αδελφών Σάρμα" και επίσης εμφυτεύτηκε. Ο Όντις Νταχάντζι ως Τιμ Χέιλ, Φίλος του Ντρου Σάρμα και το πρώτο θύμα που αρνήθηκε την εμφύτευση. Η Βέρτζινη Λάβερντορ ως Ανούσα Σάρμα, Μητέρα του Ντρου και του Καλ. Ο Νίκολας Μπράουν ως Ραχούλ Σάρμα, πατέρας των Ντρου και Καλ και ιδιοκτήτης φούρνου. Η Ζένια Σταρ ως Μπούα, θεία του Καλ και του Ντρου και γιατρός. Ο Ντάνι Κιμ ως κύριος Παρκ, δάσκαλος της τάξης του Ντρου και του Καλ. Η Σούζι Ντόριτι ως κυρία Μπιγκς. Ο Κέβιν Μακάισεκ ως κύριος Κάνινγχαμ, δάσκαλος διευθέτησης που εργάζεται κρυφά για τον Όμιλο Ινφίνιτι. Η Κάρελη Σάρκευ-Γουότερς ως Σκοτεινός Οδοντίατρος, οδοντίατρος που έβαζε τα εμφυτεύματα κάτω από το στόμα των μαθητών. Ο Μπεν Τόγιερ ως Φύλακας του Ινφίνιτι, ένας φύλακας που εργάζεται για τον Όμιλο Ινφίνιτι. Ο Κάρεν Γουάτιν ως αξιωματικός της Πρωτοβουλίας, αξιωματικός που εργάζεται για την Πρωτοβουλία Παγκόσμιο Παιδί. Η Άντζελα Μπιλ ως σούπερ αναγνωριστής που εργάζεται για τον Όμιλο Ινφίνιτι. Ο Τζον Μόλενγιου ως θυρωρός. Ο Έμρικ Τάμπερ ως υπάλληλος καταστήματος. Ο Άντριεν Πόλβερεντι ως παιδί ποδοσφαίρου. Ο Όλιβερ Άτκινς ως Τζανκ. Ο Λούκας Κόνολι ως Τεχνικός. Ο Χάρι Κόλχουν ως Μακ, ένα παιδί που δεν έχει εμφυτευτεί. Ο Τόκς Τζέιμς ως Φρουρός Ασφαλείας. Ο Τζέσι Ρόουλς ως άλλος αξιωματικός της Πρωτοβουλίας. Ο Χέιντεν Χόκινς ως εργαζόμενος στο Συμβούλιο. Ο Εντ Γουάιτμαν ως μπαμπάς του Τιμ. Το Εκτός Λίστας είχε πρεμιέρα στο ABC ME στην Αυστραλία στις 15 Σεπτεμβρίου 2019 και αργότερα υιοθετήθηκε και διανεμήθηκε από το Netflix παγκοσμίως στις 17 Οκτωβρίου 2019. Έλαβε θετικές κριτικές από κριτικούς και κοινό, που επαίνεσαν τη θεματολογία και την ερμηνεία του, ιδιαίτερα τις παραστάσεις των Βεντ Ράο, Βρουντ Ράο και Σάμπα Ζέιντι Άμπντι. Η πρώτη σεζόν έλαβε θετικές αξιολογήσεις, με επαίνους για την υποκριτική (ιδιαίτερα αυτή των Βεντ Ράο, Βρουντ Ράο και Σάμπα Ζέιντι Άμπντι), σκηνοθεσία, ιστορία, οπτικά εφέ, θέματα και βελτιώσεις στο υλικό της πηγής. Η Ρουθ Πράρθανα από τη εφημερίδα "Deccan Chronicle" (Ινδιάνικη εφημερίδα), βαθμολόγησε το Εκτός Λίστας δίνοντάς του ένα 4 στα 5, δηλώνοντας ότι "Το Εκτός Λίστας είναι επιτυχημένο, επειδή προσφέρει μόνο 15 επεισόδια που αποτυπώνουν την αφήγηση με γρήγορο ρυθμό χωρίς περιττό δράμα". Για την οργάνωση "Common Sense Media", η Άιζ Έβριτ έγραψε "Αυτό το αυστραλιανό δράμα είναι αρκετά ελαφρύ και διασκεδαστικό, παρά τις απειλές." Η σειρά έχει δεχθεί επίσης κάποιες κριτικές. Στην εν πολλοίς θετική κριτική του, ο Τζον Σέρμπα από την εφημερίδα "Decider" είπε "Μέχρι στιγμής, καλό, αλλά όχι τέλειο. Το πρώτο επεισόδιο του The Unlisted κάνει αρκετά πράγματα σωστά: Συνδυάζει είδη, κινεί το ενδιαφέρον, καθορίζει χαρακτήρες." Επίσημος ιστότοπος Το Εκτός Λίστας στην IMDb